Luonnos: ETA:N sekakomitean päätös ETA-sopimuksen liitteen I (Eläinlääkintä- ja kasvinsuojeluasiat) muuttamisesta - Luonnos yhteisön yhteiseksi kannaksi /* SEK/99/01037 lopull. */





Luonnos: ETA:N SEKAKOMITEAN PÄÄTÖS ETA-sopimuksen liitteen I (Eläinlääkintä- ja kasvinsuojeluasiat) muuttamisesta - Luonnos yhteisön yhteiseksi kannaksi - (komission esittämä) PERUSTELUT 1. ETA-sopimuksen liite I (Eläinlääkintä- ja kasvinsuojeluasiat) muutettiin täydellisen uudelleentarkastelun tuloksena 17. heinäkuuta 1998 tehdyllä ETA:n sekakomitean päätöksellä N:o 69/98. 1. tammikuuta 1999 voimaan tullut tarkistettu liite I sisälsi mukautuksen eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annettuun neuvoston direktiiviin 91/67/ETY. Sitä oli määrä tarkastella uudelleen ennen 1. heinäkuuta 1998. Uudelleentarkastelun johdosta mukautus on muutettava. 2. ETA-sopimuksen 98 artiklassa määrätään, että ETA-sopimusta muutetaan ETA:n sekakomitean tekemillä päätöksillä. ETA:n sekakomitean olisi tämän vuoksi tehtävä oheinen päätös ETA-sopimuksen liitteen I muuttamisesta. 3. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan a alakohdassa säädetään, että neuvosto määrittää yhteisön kannan kyseisistä päätöksistä. 4. Tämän vuoksi neuvostoa pyydetään: - vahvistamaaan oheinen ETA:n sekakomitean päätösluonnos yhteisön kantana liitteen I tarkistamisesta, - asettamaan määräajan, jossa Euroopan parlamentin on asetuksen (EY) N:o 2894/94 3 artiklan 2 kohdan nojalla annettava lausunto. Luonnos: ETA:N SEKAKOMITEAN PÄÄTÖS ETA-sopimuksen liitteen I (Eläinlääkintä- ja kasvinsuojeluasiat) muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna Euroopan talousaluetta koskevan sopimuksen mukauttamisesta tehdyllä pöytäkirjalla, jäljempänä 'sopimus', ja erityisesti sen 98 artiklan, sekä katsoo, että sopimuksen liite I (Eläinlääkintä- ja kasvinsuojeluasiat) muutettiin [../..] tehdyllä ETA:n sekakomitean päätöksellä N:o [...] [1], ja [1] EYVL L eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annettu neuvoston direktiivi 91/67/ETY [2] otettiin osaksi sopimusta 17 päivänä heinäkuuta 1998 tehdyllä ETA:n sekakomitean päätöksellä N:o 69/98 [3], [2] EYYL L 46, 19.2.1991, s. 1. [3] EYVL L ON PÄÄTTÄNYT SEURAAVAA: 1 artikla Korvataan sopimuksen liitteessä I olevassa I luvussa 4.1 osan 5 kohdassa (neuvoston direktiivi 91/67/ETY) olevat mukautukset seuraavasti: "Lisätään artiklat seuraavasti: "28 c artikla 1. Tätä direktiiviä sovelletaan toimituksiin Norjaan ja Norjasta. 2. Elävien lohikalojen (Salmonidae) sekä niiden mädin ja sukusolujen toimittaminen Norjaan tai Norjasta ei kuitenkaan ole sallittu siirtymäkaudella 31 päivään joulukuuta 1999 asti. Jonkin sopimuspuolen esittämästä pyynnöstä siirtymäkautta jatketaan vuosittain. Siirtymäkautta ei kuitenkaan jatketa 31 päivän joulukuuta 2002 jälkeen. 3. Siirtymäkauden aikana Norja saa ylläpitää pakottavampia sääntöjä Norjassa viljellyn kalan kotimarkkinoille saattamisen osalta sanotun kuitenkaan rajoittamatta 1 kohdan soveltamista. 28 d artikla 1. Sallitaan seuraavien lajien toimittaminen Islantiin ja Islannista: - Merilohi: mäti ja sukusolut - Kirjolohi: mäti ja sukusolut - Nieriä: mäti ja sukusolut - Meribassi: ainoastaan mäti - Pallas: ainoastaan poikaset - Hummeri: elävänä kulutusta varten. 2. Islannille myönnetään siirtymäkausi 30 päivään kesäkuuta 2001 muiden kuin 1 kohdassa lueteltujen toimitusten osalta Islantiin ja Islannista."." 2 artikla Tämä päätös tulee voimaan [...] , jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 3 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä [ ] ETA:n sekakomitean puolesta Puheenjohtaja ETA:n sekakomitean sihteerit